**Csongrád Város Polgármesterétől**

Száma: Önk/21-10/2022.

Témafelelős: Dr. Juhász László

**E l ő t e r j e s z t é s**

**Csongrád Városi Önkormányzat Képviselő-testületének**

**2022. október 27-ei ülésére**

**Tárgy:** Tájékoztatás a lejárt határidejű határozatok végrehajtásáról

**Tisztelt Képviselő-testület!**

Mellékelten beterjesztem a ***2022. szeptember 29-ei (****rendes) és a* ***2022. szeptember 30-ai*** *(rendkívüli)* testületi ülésen hozott határozatok végrehajtásáról, valamint a folyamatban lévő határozatokról szóló tájékoztatót. Az egyes határozatok szövegét követően vastag betűvel szedve található az arra tett intézkedés, tájékoztatás.

**163/2022. (IX.29.) önkormányzati**

Napirend elfogadása ***Intézkedést nem igényel***

**164/2022. (IX.29.) önkormányzati**

Megtakarítási intézkedések és beruházások az önkormányzati intézmények energia felhasználásának csökkentése érdekében

***Az elfogadott képviselő-testületi határozat végrehajtása folyamatban van.***

**165/2022. (IX.29) önkormányzati**

2022. évi fejlesztési hitelfelvételi célok módosítása

***A hitelfelvételi célok módosítását kezdeményeztük az érintett banknál.***

**166/2022. (IX.29.) önkormányzati**

Csongrád Város Kulturális, Közművelődési Koncepciója és Intézkedési Tervének felülvizsgálta

***Az elfogadott képviselő-testületi határozat megküldésre került az érintettek részére.***

**167/2022. (IX.29.) önkormányzati**

Javaslat a Csongrádi Információs Központ Csemegi Károly Könyvtár és Tari László Múzeum intézményvezetői pályázatának elbírálására létrehozott eseti bizottság tagjaira.

***Az eseti bizottság megkezdte munkáját, a beadási határidő végére egy pályázat érkezett.***

**168/2022. (IX.29.) önkormányzati**

A Csongrádi Információs Központ Csemegi Károly Könyvtár és Tari László Múzeum intézményi szétválasztásának megvizsgálása.

***Az elfogadott képviselő-testületi határozat intézkedést nem igényel.***

**169/2022. (IX.29.) önkormányzati**

Csatlakozás a BURSA Hungarica Felsőoktatási Önkormányzati Ösztöndíjpályázat 2023. évi fordulójához, és tájékoztató az előző évi forduló eredményeiről.

***Az elfogadott képviselő-testületi határozatban rögzítettek teljesítésre kerültek.***

**170/2022. (IX.29.) önkormányzati**

Csongrád Városi Önkormányzat Képviselő-testülete Felsőoktatási Ösztöndíjpályázat szabályzatának megalkotására

***Az elfogadott képviselő-testületi határozatban rögzítettek teljesítésre kerültek.***

**171/2022. (IX.29.) önkormányzati**

Csongrádi Közmű Szolgáltató Kft. ügyvezetői pályázatának kiírása

***A pályázat kiírásra került. A Városgazdasági, Ügyrendi és Összeférhetetlenségi Bizottság véleményezését követően, az ügyvezető személyére tett javaslat a 2022. november 24-ei testületi ülésre kerül beterjesztésre.***

**172/2022. (IX.29.) önkormányzati**

Csongrád város vízi közműveinek 2023-2037. Gördülő Fejlesztési Terve jóváhagyása

***Az elfogadott képviselő-testületi határozat megküldésre került az Alföldvíz Regionális Víziközmű-szolgáltató Kft részére.***

**173/2022. (IX.29.) önkormányzati**

Tájékoztató a lejárt határidejű határozatok végrehajtásáról ***Intézkedést nem igényel***

**174/2022. (IX.29.) önkormányzati**

Javaslat: A Baptista Tevékeny Szeretet Misszió által fenntartott Új Esély Központ Csongrád (6640 Csongrád, Raisio u. 2.) szenvedélybetegek nappali ellátásának férőhely bővítése

***Az elfogadott képviselő-testületi határozatba foglaltak teljesítésre kerültek.***

**175/2022. (IX.29.) önkormányzati**

Dr. Szarka Ödön Egyesített Egészségügyi és Szociális Intézmény vezetőjének kinevezési ügye

***Az elfogadott képviselő-testületi határozatba foglaltak teljesítésre kerültek.***

**176-178/2022. (IX.29.)** Díszpolgári Cím, a PRO URBE-CSONGRÁD Díj és a Város Közösségéért Díj adományozása.

***A kitüntetések a 2022. október 23-ai városi ünnepség keretében kerülnek átadásra.***

**179/2022. (IX.29.) önkormányzati**

I számú fogorvosi körzet praxisjogáról való lemondás Csongrád Városi Önkormányzat részére. Csongrád Városi Önkormányzat és Dr. Rahbari Ali (Medenta Kft. 6640. Csongrád Halpiac u 7. ,) közötti, I sz. fogorvosi praxis ellátására kötött feladat - ellátási szerződés megszüntetése

***Az elfogadott képviselő-testületi határozat intézkedése a jelen testületi ülésre került beterjesztésre.***

**180/2022. (IX.29.) önkormányzati**

II számú fogorvosi körzet praxisjogáról való lemondás Csongrád Városi Önkormányzat részére Csongrád Városi Önkormányzat és Dr. Poczné Dr. Varga Dorina (Medicina Dental BT. 6726. Szeged Kőrösmező u 36.) közötti, II. sz. fogorvosi praxis ellátására kötött feladat - ellátási szerződés megszüntetése

***Az elfogadott képviselő-testületi határozat intézkedése a jelen testületi ülésre került beterjesztésre.***

**181/2022. (IX.29.) önkormányzati**

A közterületek rendeltetéstől eltérő célú használatának szabályairól és díjairól szóló 4/2014.(II.24.) önkormányzati rendelet módosítása. (Első olvasat)

***Az előterjesztés, az egyeztetéseket követően ismételten beterjesztésre kerül a Képviselő-testült novemberi ülésér.***

**182/2022. (IX.29.) önkormányzati**

Napirend elfogadása ***Intézkedést nem igényel***

**183/2022. (IX.29.) önkormányzati**

Közbeszerzési eljárás eredményének és nyertesének megállapítására 2022.10.01.-2023.10.01. közötti földgáz energia beszerzése

***Az elfogadott képviselő-testületi határozatban foglaltak teljesítésre kerültek.***

**Határozati javaslat**

Csongrád Városi Önkormányzat Képviselő-testülete megtárgyalta és elfogadja a ***2022. szeptember 29-ei*** *(rendes) és a* ***2022. szeptember 30-ai*** *(rendkívüli)* testületi ülésen hozott határozatok végrehajtásáról szóló tájékoztatást.

Erről jegyzőkönyvi kivonaton értesítést kap:

1. a képviselő-testület tagjai

2. a jegyzői iroda

Csongrád, 2022. október 20.

 Bedő Tamás

 polgármester